MINT ออกหุ้นกู้หมื่นลบ. ชูดอกเบี้ย 3-3.60% ขาย 5-8 ก.ค.นี้ นำรีไฟแนนซ์-เงินทุนหมุนเวียน
MINT ออกหุ้นกู้ 3 ชุด วงเงิน 1หมื่นลบ. ชูดอกเบี้ย 3-3.60% ต่อปี เสนอขาย 5-8 ก.ค.นี้ นำรีไฟแนนซ์-เงินทุนหมุนเวียน
MINT ออกหุ้นกู้ 3 ชุด วงเงิน 1หมื่นลบ. ชูดอกเบี้ย 3-3.60% ต่อปี เสนอขาย 5-8 ก.ค.นี้ นำรีไฟแนนซ์-เงินทุนหมุนเวียน
2 ก.ค. 2564

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่ารวมไม่เกิน 10,000 ล้านบาท เป็นการเสนอขายไม่เกิน 8,000 ล้านบาท และหุ้นกู้สำรองเพื่อเสนอขายเพิ่มเติมไม่เกิน 2,000 ล้านบาท ทั้งหมดมีจำนวน 3 ชุดได้แก่
ชุดที่ 1 เสนอขายไม่เกิน 3,300 ล้านบาท อายุ  2 ปี ครบกำหนดไถ่ถอนปี 66 มีอัตราดอกเบี้ยคงที่ร้อยละ 3.00 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
ชุดที่ 2 เสนอขายไม่เกิน 3,700 ล้านบาท อายุ  3 ปี ครบกำหนดไถ่ถอนปี 67 มีอัตราดอกเบี้ยคงที่ร้อยละ 3.40 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
ชุดที่ 3 เสนอขายไม่เกิน 3,500 ล้านบาท อายุ  4 ปี ครบกำหนดไถ่ถอนปี 68 มีอัตราดอกเบี้ยคงที่ร้อยละ 3.60 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
ทั้งนี้ เสนอขายให้แก่ประชาชนเป็นการทั่วไป (ผู้ลงทุนทั่วไปและผู้ลงทุนสถาบัน) ในระหว่างวันที่ 5-8 ก.ค.64 ผ่านธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ ธนาคารกรุงศรีอยุธยา และบล.เกียรตินาคินภัทร โดยบริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนเงินกู้ยืมระยะสั้น ชำระคืนหุ้นกู้ และเงินทุนหมุนเวียนภายในกลุ่มบริษัท
อันดับความน่าเชื่อถือของหุ้นกู้อยู่ที่ระดับ “A” แนวโน้ม “Negative” โดยบริษัท ทริสเรทติ้ง จำกัด  เมื่อวันที่ 11 มิ.ย.64